Bangladéšske vzdušné sily

Bangladéšske vzdušné sily () sú leteckou zložkou bangladéšskych ozbrojených síl. Majú k dispozícii 5 leteckých a 1 radarovú základňu, s dodatočnými letiskami, spadajúcimi pod správu jednotlivých leteckých základní. 

 História 
 Vznik 
Počas druhej svetovej vojny bolo Britmi na území dnešného Bangladéšu vybudovaných niekoľko letísk. Po rozdelení Indie a Bengálska v roku 1947 na Indiu a Pakistan, ktorý bol rozdelený na Islamský štát Pakistan a východný Pakistan. Práve východný Pakistan sa po krátkej a intenzívnej oslobodzovacej vojne v roku 1971 stal dnešným Bangladéšom. Bengálski dôstojníci a piloti sa po rozdelení Indie a Bengálska pridali k Pakistanu. Po vyhlásení vojny za nezávislosť bolo z týchto dôstojníkov 28. septembra 1971 na indickom letisku Dimapur sformované letecké krídlo. Výzbroj, ktorú malo krídlo k dispozícii pozostávala z lietadiel DC-3, DHC-3 Otter a vrtuľníkov Alouette III. Neskôr bola v rámci krídla vytvorená jednotka s názvom "Kilo". 

 Stíhačky 
Dňa 31. januára 1972, vznikla 507. eskadra a spočiatku mala vo výzbroji lietadlá T-33 a F-86E, pričom F-86 slúžili len do septembra 1972. Takmer o rok neskôr sa do výzbroje jednotky dostali nové stíhačky MiG-21MF v počte 6 ks a 2 ks cvičných MiG-21UM. Na stíhací výcvik boli v roku 1979 obstarané stroje Čengdu JJ-5, ktoré slúžili do roku 1986. MiG-21 bol vyradený zo služby v roku 1990. V roku 1989 bolo dodaných 16 stíhačiek Čengdu F-7MB a 9 dvojsedadlových FT-7MB a ich úlohou bolo nahradiť MiG-21. Pozemnú podporu zabezpečujú stroje Nančang-Q5 (A-III), zavedené v roku 1986. Niekoľko z nich bolo podrobených generálnej oprave v Číne, iné podstúpili predĺženie technického života o 9 rokov. Pre výcvik pilotov bolo v roku 1995 obstaraných 8 ks dvojmiestnych L-39ZA, ktoré zároveň slúžia pre útoky na pozemné ciele. V roku 2000 bolo dodaných 8 ks MiG-29, z toho 6 jednomiestnych a 2 dvojmiestne. Prví piloti MiGov-29 boli vycvičení v Rusku, pričom spoločnosť RSK MiG vyslala svojich špecialistov aj do Bangladéša, kde cvičili tamojších pilotov.V roku 2005 zakúpil Bangladéš ďalších 16 strojov F-7, pričom išlo o 12 ks pokročilejších F-7BG a 4 ks dvojmiestnych FT-7BG. Prvé stroje z tejto objednávky dorazili do Bangladéša v roku 2006. V novembri 2011 bol podpísaný kontrakt na dodanie ďalších 16 ks F-7BGI, pozostávajúci z 12 jednomiestnych a 4 dvojmiestnych strojov FT-7BGI. Všetky tieto stroje majú byť dodané do konca roka 2013. V súčasnosti je najmodernejšou stíhačkou vo výzbroji bangladéšskych vzdušných síl MiG-29. 

 Vrtuľníky 
Prvými vrtuľníkmi bangladéšskych vzdušných síl boli Aérospatiale Alouette III, doplnené v roku 1973 sovietskymi Mi-8, ktoré následne slúžili do roku 1995. V roku 1977 obstaralo letectvo americké vrtuľníky Bell 212, slúžiace dnes na prevoz VIP osôb a pre pátraciu a záchrannú službu. V roku 1982 boli do výzbroje zaradené vrtuľníky Bell 206L, na ktorých až dodnes prebieha výcvik pilotov vrtuľníkov.  V roku 1991 bola bangladéšska letecká základňa Zahurul Haque zasiahnutá cyklónom, ktorý zničil približne 40 lietadiel a vrtuľníkov. V roku 1991 boli zakúpené prvé stroje Mi-17. 

 Dopravné letectvo 
Dopravné letectvo bolo od roku 1973 vybavené strojom An-24, vyradeným v roku 1977. Nahradil ho An-26, ktorý bol v prevádzke do roku 1989. Jeho náhradou sa stali 3 ks An-32, z ktorých posledný bol dodaný v roku 1995. V rámci vojenskej spolupráce predali USA v roku 2001 Bangládešu 4 lietadlá C-130B Hercules.

 Budúcnosť 
V súčasnosti je okolo 70% lietadiel a vrtuľníkov bangladéšskych vzdušných síl staršia než 20 rokov, pričom 40% z tohto počtu je v službe viac než 25 rokov. Tento fakt znamená, že bez väčšej modernizácie onedlho stroje dosiahnu koniec svojho technického života. Podľa zverejnených údajov by mali byť ako prvé vyradené stroje Nančang Q-5 (A-5) a to v priebehu 4-5 rokov. V rámci ich náhrady sa uvažuje o lietadlách F-16, Su-30 alebo Čengdu J-10. Aero L-39ZA by malo slúžiť ešte 12-14 rokov a neskôr bude nahradené pokročilým cvične-bojovým lietadlom ako napr. Jak-130, Hongdu L-15 alebo M-346. V súčasnosti bangladéšske vzdušné sily taktiež hľadajú 8-12 miestny transportný stroj, ktorý by nahradil vyradené stroje T-37. V tomto roku (2012) budú doručené ďalšie 3 ks vrtuľníkov Mi-171Š a prvé lietadlá F-7BGI. Taktiež prebiehajú rokovania o nákupe 2-4 ks dopravných lietadiel C-130H. 

 Výcvik 
Prvé kurzy pre budúcich pilotov bangladéšskych vzdušných síl boli otvorené 4. decembra 1974. Výcvik zastrešuje letecké výcvikové krídlo, ktoré pozostáva z troch eskadier. Tie majú vo výzbroji stroje Nančang CJ-6 a vrtuľníky Bell 206L. Len nedávno boli z výzbroje vyradené cvičné lietadlá T-37B. Prvá dodávka strojov CJ-6 bola dodaná v roku 1977, pričom spolu ich bolo dodaných 41 ks, avšak v prevádzke je ich dnes len 24 ks. Do decembra 1997 slúžili na výcvik aj stroje Fouga Magister, ktoré boli od roku 1996 nahrádzané dvanástimi T-37B z prebytkov USAF. Vrtuľníkový výcvik prebieha na strojoch Bell 206L. 

 Organizácia 
 Názov jednotky  Základňa  Typ lietadla 1.eskadra  Zahurul Haque, Chittagong  Mi-17/Mi-171/Bell 212 3.eskadra  Zahurul Haque, Chittagong  An-32A/B 5.eskadra  Kurmitola, Dháka  F-7BG/FT-7BG 8.eskadra  Kurmitola, Dháka  MiG-29B/UB 9.eskadra  Tejgaon, Dháka  Bell 212 11.eskadra  Letecká akadémia Matiur Rahman, Jessore  PT-6 15.eskadra  Letecká akadémia Matiur Rahman, Jessore  T-37 (nedávno vyradené) 18.eskadra  Letecká akadémia Matiur Rahman, Jessore  Bell 206L 21.eskadra  Zahurul Haque, Chittagong  Q-5 (A-5III), FT-6 25.eskadra  Zahurul Haque, Chittagong  L-39ZA 31.eskadra  Tejgaon, Dháka  Mi-17/Mi-171 35.eskadra  Kurmitola, Dháka  F-7MB/FT-7MB 101. špeciálna letecká jednotka  Tejgaon, Dháka  Mi-17/Mi-171/Mi-171V/C-130B

 Lietadlový park 
LietadloFotografiaKrajina pôvoduTypVerzieV prevádzkePoznámky Stíhacie lietadlá Mikojan-Gurevič MiG-29 150px 22px|border Rusko stíhací B  UB 6  2 Nedávno sa podrobili 4 ks MiG-29 generálnym opravám na Ukrajine.  Čcheng-tu J-7 150px 22px|border Čína stíhací MB/BG  36  Cvičné lietadlá Šen-jang J-6 150px 22px|border Čína základný výcvik  FT-6 9Niektoré boli modernizované inštaláciou GPS navigácie.  Čcheng-tu J-7 150px 22px|border Čína  FT-7 11 Chung-tu JL-8 150px 22px|border Čína  K-8 10 Aero L-39 Albatros 150px 22px|border Česko-Slovensko základný a pokračovací výcvik  L-39ZA 7 Jakovlev Jak-130 150px 22px|border Rusko pokračovací výcvik   14 Transportné lietadlá Antonov An-32 150px 22px|border Ukrajina transportný A  B 2  1 Slúžia na transport, námorné hliadkovanie a bombardovanie. Pre tento účel sú vybavené 4 podvesmi.  Lockheed C-130 Hercules 150px 22px|border USA transportný B 4 V roku 2012 zakúpené 4 ks C-130E, dátum dodania neznámy.  Let L-410 Turbolet 150px 22px|border Česko-Slovensko transportný  3  Vrtuľníky Bell 206 150px 22px|border USA cvičný L-2  L-4 6  Mil Mi-17 150px 22px|border Rusko transportnýpokročilý výcvikspojovacie úlohy, prieskumzáchranné a pátracie operácie VIP transportútočný Mi-17H  Mi-171V  Mi-171Š 17  2  6 V roku 2012 budú dodané ďalšie 3 ks Mi-171Š. Bell 212 150px 22px|border USA prieskumzáchranné, pátracie a špeciálne operácie útočný  14  AgustaWestland AW139 150px 22px|border Taliansko prieskumzáchranné, pátracie a špeciálne operácie útočný  2 Spolu132(75 lietadiel a 57 vrtuľníkov)

 Bibliografia 
 Combat Aircraft, Ian Allan publishing, European edition Vol.13, No.9. ISSN 2041-7489

 Referencie  

 Iné projekty 

 Externé odkazy 
 Oficiálna stránka  

Bangladéš
Kategória:Vojsko v Bangladéši